Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 872

8. évfolyam Éves óraszám: 37 óra TÉMAKÖRÖK, TARTALMAK TANULÓI TEVÉKENYSÉGEK vizuális nyelv, fogalmak kreativitás, alkotás megismerés, befogadás Képzõmûvészet A szórt, vonalas, sûrített, ritkított elrendezés térben és síkban. Jellegzetes kompozíciós megoldások: – szimmetrikus, – aszimmetrikus, – centrális, – horizontális, – vertikális, – diagonális. Egyensúly, nyugalom, mozgalmasság, feszültség, a figyelem vezetése (formák, színek, kontrasztok, vonalritmusok, fényárnyék, tömegek). Építészeti hatáselemek (tömeg, anyag, szerkezet, méret, arány, tagoltság, felület, fényviszonyok, kiemelések, ritmusok). Pl. a funkcionalizmus és az organikus építészet jellemzõi. A plasztikai kifejezés eszközei (térbeli, a kiterjedés értéke, irányok, anyag, formatömeg, tagoltság, méret, felület). A síkbeli kifejezés eszközei (téri hatás vagy sík jelleg, redukált, átírt formák, színek). Átírás, fokozás, átalakítás. Adott témákhoz kapcsolódó élmény, hangulat feldolgozása síkban és térben. Például a mai kor Ádámjának és Évájának megjelenítése színes technikával. Színek és érzelmek összefüggései (önjelek tervezése festéssel). Személyes témák, érzelmek, gondolatok plasztikai vagy síkbeli kifejezése választott mérettel, technikával álomképek festése. Beszédes képkeretek (gondolatok, érzelmek képpé formálása). Festés zenére. A Kapcsolat címû kép megjelenítése. Tanulmány festése, színbeli bontása, rajzolása. Például drapériatanulmányok rajzolása, festése. Redukálás a látvány analízise alapján (pl. állatformák redukálása, a forma jellé egyszerûsítése).Emberábrá zolás (rajzos, illetve plasztikus formában). Vizuális illúziókra, érzéki csalódásokra épülõ feladatok megoldása mûvészeti példák nyomán. A képzõmûvészeti alkotások leírása, a legfontosabb vizuális, nyelvi, kompozíciós, tematikai és a mû típusaiból adódó hatás értelmezése. Az alkotások szerzõje, címe, mûfaja, technikája. Mûelemzések a feladatokhoz és történelmi korokhoz kapcsolva. A mûvészet funkciói, a korstílus és az egyéni stílus (kompozíció, vizuális nyelvi megoldások anyag-forma-tartalom öszszefüggései) különbözõ korokból származó alkotásokon. A mûvészettörténeti korszakok stílusjegyeinek vizsgálata. A szecesszió, a fauvizmus, a kubizmus, a kubizmus magyarországi hatása, a futurizmus, az expresszionizmus, a konstruktivizmus, az absztrakt expresszionizmus, a magyar avantgard kezdetei, a dadaizmus, a szürrealizmus, az op-art. A modern építészet és szobrászat jellegzetességei. Tájékozódás a Magyar Nemzeti Galéria anyagáról. A népmûvészet kiemelkedõ példáinak megismerése (pl. a népi szõttesek). Egy közeli mûvészeti gyûjtemény, kiállítás meglátogatása. Mûelemzés a formai jegyek alapján, összehasonlító mûelemzés (pl. Medgyessy Ferenc Anyaság, ill. Borsos Miklós Anyaság címû szobrainak összehasonlítása). A mozgás és az idõ megjelenítése álló- és mozgóképen. TÉMAKÖRÖK, TARTALMAK TANULÓI TEVÉKENYSÉGEK vizuális nyelv, fogalmak kreativitás, alkotás megismerés, befogadás Vizuális kommunikáció Az értelmezõ ábrák nyelvi elemei: geometrikus formák, vonalminõségek, értelmezõ színek, formaelemek térbeli összefüggései, arányviszonyok, faktúrák. Az eddig tanult ábrázolási rendszerek (Monge-féle vetületi ábrázolás, egy- és kétméretû axonometrikus ábrázolás) kialakulásának története, rendszere. Az érthetõ, pontos rajz, az egyértelmû rendezettség és a közmegegyezés (konvenció) szerepe a képi közlõnyelvben. A vázoló és a szerkesztett vonal. Látványok, képek jellemzése, elemzése rajzban, szóban, írásban. A vizuális kommunikáció különbözõ formáinak csoportosítása. Megfigyelt és elképzelt térbeli helyzetek ábrázolása. Rekonstrukciók vetületi és axonometrikus rajzok alapján. Épített téri egység (épület, utcarészlet) megfigyelése, vázlatos tapasztalati perspektív ábrázolása. A perspektivikus kép szerkesztési szabályai. Összetett mértani test vagy épület ábrázolása. A perspektivikus ábrázolás fajtái. Egy vagy két iránypontos perspektív kép szerkesztése. Tanulmány: összetettebb természeti forma részletesebb analízise (pl. értelmezõ vázlat, részekre bontás, kiegészítés vagy fázisrajzok, szintvonalak, hosszés keresztmetszetek) felhasználása szemléltetõ ábrák készítéséhez. Fotómontázs, képes történet összeállítása (esetleg animációs filmvázlat készítése). Grafikonok, diagramok és feliratok tervezése. A többértelmû térábrázolás értelmezése. A tér illúzióját keltõ ábrázolás tapasztalati alapon: látszati rövidülések, méretváltozások, nézõpont. Vonaltávlat, színtávlat. Térábrázolási módok, kevert nézõpontú ábrázolásmód a különbözõ korokban, kultúrákban. A szabadkézi rajz és a szerkesztett geometrikus ábrázolás összehasonlítása. Színismeretek: színritmus, színharmónia, kontrasztok. A valódi épületet kicsinyítve megjelenítõ makett tömegviszonyai, részarányai, redukált formái. Újabb médiumok képírási formái (pl. fotó, film, televízió, videó, digitális kép, fiktív terek, térillúzió a mai számítógépes játékokban, filmekben). A középületek tájékoztató rendszere (feliratok, logotípiák, emblémák, jelek). Szöveg és ábra kommunikációs egysége. Lehetetlen ábrák, többértelmûség, optikai csalódás. TÉMAKÖRÖK, TARTALMAK TANULÓI TEVÉKENYSÉGEK vizuális nyelv, fogalmak kreativitás, alkotás megismerés, befogadás Tárgy- és környezetkultúra Egy valódi épületet kicsinyítve megjelenítõ makett tömegviszonyai, részarányai, redukált formái. A tervezés vizuális nyelvi eszközei: – vázlatok; – részletrajzok, – megjelenítõ ábrák, tömegvázlatok; – szabásrajzok; – makettkészítés. A használati tárgyak stílusa és az egyéni ízlés. Rajzos-írásos dokumentáció készítése különbözõ korosztályok életmódot reprezentáló környezetérõl (lakószobák, lakberendezési tárgyak). Adott méretû tér megtervezése megbeszélt stílusban. Tárgytervezési feladatok szabadon választott funkcióra és stílusban (pl. ékszerek tervezése, a terv három dimenziós kivitelezése). Papírmasé álarc készítése. Ajándékdobozok készítése. Modellezés geometrikus formákból. Szobabelsõ berendezésének megtervezése konkrét személy számára. Az épület és a környezet formai kapcsolata (pl. külsõ tér, a kert). Az építészeti tér és stílus, az épület, az életmód és a hely összefüggése. A természeti környezet védelme, gazdagítása: a környezettudatosság. Az anyag, a forma és a funkció összefüggéseinek vizsgálata. A használati tárgyak és az életmód közti összefüggés vizsgálata. Megismerésre, elemzésre ajánlott mûalkotások Gustave Eiffel: Eiffel-torony; Lechner Ödön: Iparmûvészeti Múzeum, Posta Takarékpénztár; Rippl-Rónai József: Cserépváza, a Japán kávéház üvegablaka, Lazanne és Anella, Apám és Piacsek bácsi vörösbor mellett; Csontváry Kosztka Tivadar: Magányos cédrus; Antoni Gaudí: Sagrada Familia templom, Griell-park padjai, épületei, Casa Batlló, Casa Milá villa; Gustav Klimt: A csók; Toulouse-Lautrec: Moulin Rouge, Divan Japonais; Deim Pál: Ádám és Éva; Hollósy Simon: Rákóczi-induló (vázlat); Barcsay Jenõ: Dombos táj, Festõállvány; Kondor Béla: Emberpár, Darázskirály; André Derain: Estague, Henri Matisse archipe; Maurice de Vlaminck: Bargival; Ziffer Sándor: Tájrészlet kerítéssel; Henri Matisse: Madame Matisse, Önarckép, A kék ablak, Kreol táncosnõ, Ölelés; Pablo Picasso: Avignoni kisasszonyok, Gyümölcsöstál és kenyér, Guernica, Bika-sorozat, Nõi akt, Gitár, Las Meninás, Vasaló nõ, Síró nõ; George Braque: Gyertyatartó, Gitáros csendélet; Robert Delaunay: Az Eiffel-torony; Juan Gris: A majom ánizsos üvege; Marcel Duchamp: Lépcsõn lemenõ akt, Szökõkút, Palackszárító; Tihanyi Lajos: Tristan Tzara arcképe, Fülep Lajos arcképe; Giacomo Balla: Kutya pórázon, Erkélyen szaladó kislány; Umberto Boccioni: Rugalmasság, Az utca erõi, Izmok sebességben; Gino Severini: Formák dinamizmusa, fény a térben; Ernst Ludwig Kirchner: Utcai jelenet, Franzi faragott szék elõtt, Híd a Rajnán; Janes Ensor: Intrika; Edvard Munch: A sikoly; Emil Nolde: Tánc az aranyborjú elõtt; Franz Marc: Kis sárga tavak, Kék ló, Harcoló formák; Mattis Teutsch János: Tájkép; Vaszilij kandinszkij: Festmény No. 199, Vonal, Sárga, vörös és kék; Paul Klee: Fiatal erdõ, Táncoló úr; Piet Mondrian: Kompozíció vörössel, sárgával és kékkel, Rombuszfestmény; Moholy Nagy László: Kompozíció Z VIII.; Walter Gropius: A Bauhaus épülete; Le Corbusier: Nagy lakóház, Rochampi kápolna; Frank Lloyd Wright: Guggenheim Múzeum; Auguste Rodin: Isten keze, Gondolkodó, Csók; Constantin Brancusí: Alvó múzsa, Nõi fej; Medgyessy Ferenc: Anyaság; Borsos Miklós: Anyaság; Vilt Tibor: Anatómia; Kazimir Malevics: Fekete Négyzet, Fehér a fehéren, Szuprematista kompozíció; Vlagyimir Tatlin: III. Internacionálé emlékmû-terve; Jackson Pol-lack: Nyáridõ No. 9 A; perspektivikus ábrák, szerkesztések; William Hogart: Abszurd Perspektíva; M. C. Escher: Másik világ II., Fent és lent; Salva-dor Dali: Szellemarc és gyümölcskehely a tengerparton, A gyöngy, A vágy rejtélye, Az emlékezet állandósága, Emberpár felhõvel teli fejjel, Az égõ zsiráf, Álom egy gránátalmafa körül…, Homártelefon, A fiókos milói Vénusz, A polgárháború elõérzete; Francis Picabia: Szerelmi parádé; Kurt Schwitters: Forgás, Cím nélkül; Bálint Endre: Vonattal ki a világból; Otto Dix: Kártyázó hadirokkantak; George Grossz: A társadalom oszlopai; Joan Miró: Segítsetek Spanyolországnak, Holland belsõ II., Hajnalcsillag; Andy Warhol: Marilyn Monroe; Giorge de Chirico: Hektor és Andromakhé, Múzsák; Meret Oppenheim: Az én házvezetõnõm, Reggeli bõrben; Marc Chagall: Én és a falu, A kakast hallgatva, A zöld hegedûs, Önarckép 7 ujjal; Korniss Dezsõ: Tücsöklakodalom; Victor Vasarely: Boo, Toroni-Nagy, Zebrák, Alakzat III.; Bridget Riely: Zuhanás; Egry József: Visszhang, Napfelkelte; Szõnyi István: Zebegény, Zebegényi temetés Technikák, anyagok A megismert grafikai, festõi, szobrászati és egyéb technikák önálló megválasztása, igényes kivitelezés. Szabadkézi rajzok és szerkesztések. Szerkesztõeszközök (körzõ, vonalzó) alkalmazása. Grafitceruza, színes ceruza, filctoll, olajpasztell, tus, viaszkarc. Vízfestés temperával, akvarellel. Nyomatkészítés (frottázs). Kollázs, papír és fotómontázs készítése. Technikai kísérletek. Makettezés papírból. Origami technika alkalmazása. Vegyes technikák: kréta és festék, filctoll és színes ceruza. Mintázás agyagból és plasztikból. Papírmasé készítése. Kimeneti követelmény Az általános iskola befejezésekor a tanuló – a tantárgyi munkára fordítható idõ függvényében –személyiségének megfelelõ szinten rendelkezzen a vizuális intelligencia és ítélõképesség alapjaival, többé-kevésbé önálló ábrázoló és kifejezõ alapképesség birtokában legyen! Alkotó képzeletét érvényesítse a szabad alakító, tervezõ feladatokban! Befogadóképességének intuitív megnyilvánulása mellett törekedjen esztétikai élményei tudatos átélésére! Adott szempontokat követve alkalmazza a tanult tapasztalati és összehasonlító mûelemzési módszerek valamelyikét! Ismerje a tanult mûvészettörténeti korszakok jellemzõbb stílusjegyeit, koronként és áganként legalább három-három mûalkotást, alkotót ismerjen fel és nevezzen meg! Legyen jártas a téri, formai, színbeli tanulmányok készítésében, értse, hogy ezek a látható jelenségek megértésének az eszközei! A megértés és közlés céljával alkalmazza a téri, formai, színbeli analízis és redukció tanult eljárásait! Rendelkezzen az ábrázolási konvenciókhoz szükséges térszemléleti alapokkal, legyen képes egyszerû vetületi, axonometrikus és perspektivikus ábrákat szerkeszteni! Tudja, hogy a vizuális kommunikáció a dolgok elvont jeleit, képeit, szimbólumait használó vizuális nyelv által mûködik, értse a közhasznú, a tudományos, a mûszaki és a mûvészi, a tömegkommunikáció funkcióját, ismerje fel különbségeiket! Legyenek ismeretei a tárgy- és térformálás, az építészet tanult alapkérdéseirõl, törekedjen betartani a kulturált, környezettudatos, az emberi alkotást és mûvészetet tiszteletben tartó magatartás szabályait! Legyen tájékozott a vizuális megjelenítés hagyományosabb és újabb (technikai) formáiban! Ajánlások értékelési eljárásokra Az értékeléskor a tanuló tevékenységét viszonyítjuk a tantervben rögzített célokhoz és követelményekhez. A minõsítésnek többféle formáját lehet alkalmazni: szóbeli és írásbeli értékelést, valamint az osztályozást. A tanulók órai aktivitását, munkatempóját figyelõ és a teljesítményt következetesen és differenciáltan értékelõ tanár kedvet teremt a további munkához. A legnagyobb hatékonysággal az a tanár dolgozik, aki rámutat a teljesítmény pozitív és negatív oldalára is úgy, hogy a javítás módját is megjelöli. Az igyekvõ, de kevésbé ügyes tanuló munkája még akkor is jó osztályzatot érdemel, ha a végeredmény kevésbé látványos és sikeres. Nem szabad csak a végsõ teljesítményre figyelni, és a tanuló pozitív viszonyulásának, igyekezetének figyelembevétele nélkül értékelni. Szóbeli értékeléskor nagy hangsúlyt adjunk az aktivitásnak, a szabad kísérletezõ kedvnek és az ötletességnek! Emeljük ki, hogy a jó ötletek elmélyült munkavégzés és gondolkodás közben születnek! Nagyon fontos, hogy az értékeléshez jó munkalégkört teremtsünk az osztályban, jó kapcsolatot és egészséges rivalizációt a tanulók között. Túl gyakori ellenõrzésre és értékelésre nincs szükség, mert gátolja a szabad asszociációt és a tévedés szabadságát. Részfeladatokat szóban értékeljünk, és csak feladatsorokra, idõigényesebb munkákra adjunk osztályzatot! A munkavégzéskor feltétlenül ismerjék a követelményszintet, mely alapján a tõlük telhetõ legjobb megoldást és minõséget tûzhetik ki maguk elé. Lehetõséget kell adni a rosszul sikerült munkák javítására, mert ha érzik, hogy a tévedés korrigálható, akkor nem vesztik el az alkotó kedvüket! Adjunk differenciáltan feladatokat a különbözõ képességû tanulóknak! Az egyszerûbb feladatokat a gyengébben rajzolók is sikeresen oldhatják meg, és ha értékeléskor dicséretet kapnak érte, az a késõbbiekben még jobb teljesítményre fogja ösztönözni õket. Vigyázzunk azonban arra, hogy ne állítsuk túl alacsonyra a követelményszintet, mert a tartósan kisebb erõfeszítéssel is elvégezhetõ feladat érdektelenné teszi a tanulót. Az értékelés helyes stílusa pozitív irányba formálja a tanuló magatartását, motivál és fejleszti az önértékelést. Nem elég csupán az osztályzat értékét közölni a tanulóval, mert sok esetben nem tudja, hogy a kapott érdemjegy milyen minõségû teljesítményt jelent. Szükséges az érthetõ szöveges értékelés is, melyben érezhetõ a tanár segítõkész hozzáállása. MOZGÓKÉPKULTÚRA ÉS MÉDIAISMERET

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes